stanford-oval/wikipedia huggingface dataset:
סוקאל
היסטוריה

בסביבות העיר נחפרו ממצאים מהתקופה המזוליתית והתקופה הנאוליתית, וכן ממצאים מתקופת הברונזה, הקשורים בתרבות הקלטית והיוונית העתיקה.
סוקאל הוזכרה לראשונה בכתובים בשנת 1377, ובשנת 1424 קיבלה את זכויות מגדבורג. בשנת 1519 נשרפה העיר ב'קרב סוקאל' בידי הטטרים, ובשנים שלאחר מכן סבלה מפשיטות קוזקים. עם חלוקת פולין הפכה לעיירת נופש לאצילים פולנים, תחת שלטון הקיסרות האוסטרו-הונגרית, וארמונות פאר נבנו לאורך רחובה הראשי שקיבל את השם "דרך האצילים" (שם הרחוב הוחלף לבוגדן חמלניצקי). מסילת רכבת נסללה בעיר ב-1855, דבר שהביא לפיתוחה באופן משמעותי. במפקד אוכלוסין מ-1881 נמנתה העיר עם 30 הערים הגדולות בגליציה ואוכלוסייתה כ-8,000 איש.
מה-16 ועד 31 ביולי 1915 צבאות הצאר תקפו את סוקאל, עיירת גבול על נהר הבוג שחצתה בין הכוחות הרוסיים לאוסטרו-הונגרים. סוקאל שהייתה תחנת הרכבת האחרונה בקו לקרקוב, בירתה הקדומה של פולין. הכוחות הוסגו לאחור באחד הקרבות הגדולים הראשונים של המלחמה באזור זה. בעת כניסת הרוסים בעיירה היהודים הותקפו והוכו, וסחורה נחטפה מחנויותיהם של יהודים בלבד כפי שהתברר מפיהם של פליטים. לקראת סוף מלחמת העולם הראשונה, ב-19 באוקטובר 1918 העיר הייתה בידי הסובייטים, אך עברה מידיהם לפולנים עם תום המלחמה. בין מלחמות העולם הייתה העיר חלק ממחוז לבוב בפולין. קרבות נוספות נערכו בעיר עם תום המלחמה, ופריצתה של מלחמת פולין ברוסיה הסובייטית. יהודי העיירה המשיכו לסבול מתקיפות אקראיות ושוד בעיקר בידי החיילים בשעות הלילה.
בעיירה פעלו בתקופה זו ארבעה בתי כנסת, "קהילת היראים" - חסידי רבי ישכר דב מבעלזא, "קהילת המתונים", חסידי הרבי מהוסיאטין בבית כנסת בן 200 שנה, ובית הכנסת המרכזי.
העיירה וקרבותיה מוזכרים בספר "החייל האמיץ שוויק".
לאחר פרוץ מלחמת העולם השנייה נכבשה העיר בידי ברית המועצות בהתאם להסכם מולוטוב ריבנטרופ, ומקיץ 1941 הייתה חלק מהגנרלגוברנמן, תחת הכיבוש הגרמני. ב-19 ביולי 1944 נכבשה העיר שוב בידי הצבא האדום.
לאחר המלחמה נותר חלק העיר שמעבר לנהר הבוג (העיירה צבירקה) בצדו הפולני של הגבול. במסגרת הסכמי החלפת שטחים ב-15 בפברואר 1951, הועבר חלק זה לשלטון הסובייטי ונרשם תחת הרפובליקה האוקראינית כחלק מברית המועצות. מאז 1991 העיר נמצאת בשלטון אוקראינה העצמאית.
חותם העיר כולל המבצר והנשר הוא חותם קדום.
מבנים היסטוריים

מנזר ברנרדין - מבנה בסגנון הבארוק מהמאה ה-17. במלחמת העולם השנייה שימש כבית כלא ומרתף עינויים. הרוס ברובו.
בית כנסת מהמאה ה-17 - הרוס, בנוי כמבצר.
מבנה העירייה מהמאה ה-17 - שימש במקורו כמנזר אורתודוקסי.
היסטוריה יהודית

התיעוד הראשון לישיבת יהודים בסוקאל הוא מהמאה ה-16, ובתקופה זו הוטלו על יהודי היישוב מגבלות מגורים ועבודה. בשנת 1856 הוקם בעיר בית כנסת גדול.
בעיר שכן בית מדרשו של המגיד מלוצק, שבו למד בסתר רבי שלום רוקח, מייסד שושלת חסידות בעלז, ורוב יהודי העיר נמנו על חסידות זו. לצידם פעלו בתי כנסת ישנים: חסידי הוסיאטין בן 200 שנה, וקהילת המתונים החדש יותר, וכן בית הכנסת המרכזי, בן 300 השנים.
מתחילת המאה ה-20 התקיימה בעיר פעילות ציונית ותנועת השומר הצעיר הייתה אחת מתנועות הנוער הפעילות ביותר בעיירה. במהלך מלחמת העולם הראשונה בזזו החיילים הרוסים חנויות של יהודים בעיר, וגירשו חלק מיושביה. לאחר מכן, הובאו לעיר אלפי יהודים שגורשו מיישובי הסביבה.
בין מלחמות העולם נמנו בעיר כ-5,200 יהודים, כמחצית תושביה, ופעלו בה בתי ספר מרשתות תרבות ובית יעקב. במהלך שנות השלושים של המאה ה-20 סבלו יהודי העיר מהתנכלויות אנטישמיות גוברות והולכות מצד שכניהם האוקראינים והפולנים.
היסטוריה יהודית > בשואה

עם כיבוש העיר בידי הגרמנים ב-23 ביוני 1941, רצחו בה שמונה יהודים ביום הראשון לכיבוש, ולאחר מכן, הוציאו בה להורג כמה מאות יהודים שהואשמו בקומוניזם. בד בבד, יודנרט שמונה בעיר נצטווה לספק לשלטונות מאות עובדי כפייה יהודים מדי יום, חלקן במחנות עבודה, בהם נספו רוב העובדים.
יחידת אס דה גרמנית שכנה בסוקאל ובאמצע יולי יצאה לפעולה בראווה רוסקה הסמוכה לסילוק ההנהגה היהודית ובראשם ד"ר יוסף מאנדל, שהתנגדה להוראות רצחניות של הגרמנים. יחידה זו יצאה שוב לראווה-רוסקה בפורים תש"ב (ה-3 במרץ 1942) ובסיוע שוטרים אוקראינים ריכזו 1000 מן היהודים הזקנים והחולים שם ושילחו אותם בקרונות בקר למחנה המוות בלזץ שהוקם סמוך לאותה תקופה. יחידה זו פרסמה תצלומים מפעילותה.
ב-17 בספטמבר 1942, ארבעה ימים לפני יום כיפור תש"ג, סרקו את בתי העיר שוטרים גרמנים ואוקראינים, ולאחר שרצחו כ-160 יהודים ברחובות העיר, שילחו כ-2,000 יהודים למחנה ההשמדה בלז'ץ.
חודש לאחר מכן, ב-15 באוקטובר 1942 רוכזו יהודי העיר הנותרים בגטו קטן, אליו הועברו גם כ-3,000 יהודים מהסביבה. מספר יושבי הגטו הגיע לכ-5,000 איש, ומדי יום מתו בו מרעב וממגפות כ-20 איש.
ב-28 באוקטובר 1942 נערכה בגטו שבעיר אקציה המונית, בה שולחו כ-2,500 יהודים לבלז'ץ. בשעת האקציה נרצח ראש היודנרט המקומי, וכן רבים מהיהודים שניסו להימלט מקרונות הרכבת הדחוסים. בחורף שלאחר האקציה השנייה, מתו כ-1,500 מיהודי הגטו שבעיר מרעב וממחלות. יהודים שהצליחו להימלט מהגטו ליערות הסביבה, נרצחו ברובם בידי אוקראינים לאומנים.
ב-27 במאי 1943 כ"ב באייר ה'תש"ג חוסל גטו סוקאל, תוך ירי בחלק מיושביו בתוך הגטו, ורצח כל היתר בבורות ירי במרחק של כשלושה ק"מ מהעיר.
מכ-5,200 יהודי העיר שרדו את השואה כ-30 איש, בהם שלושה מבני משפחת מלץ וארבעה בני משפחת קינדלר, שהוסתרו במשך שנתיים על ידי שכנתם הנוצרית פרנצ'סקה הלמיובה, לימים חסידת אומות העולם, ובסך הכול הצילו פרנצ'סקה הלמיובה ובתה הלנה 16 יהודים.
בית המדרש של חסידי בעלזא נותר על כנו לאחר המלחמה.
אישים

המהרי"ל דיסקין
המגיד מלוצק
רבי שלום רוקח הרבי מבלז מייסד השושלת (וכן חמיו רבי ישכר דוב רמר"ז שכיהן כרב העיר - התנגד לחסידות אך הסכים על הספר 'דברת שלמה' מהמגיד מלוצק)
רבי נפתלי מברסלב צאצא של הרב יוסף אב בית דין סקאהל
רבי שמואל רוקח - הרבי מסקאהל - בנו של יהושע רוקח הרבי מבלז השני.
הערות שוליים

1 2 3  העיר ראווה רוסקה בשואה (האתר לחקר השואה (באנגלית))
1 2 3 4  [http://www.danielabraham.net/tree/places/sokal/ מחקרו של דניאל אברהם על מלחמת העולם הראשונה (באנגלית)
1 2  ראו תמונת בית הכנסת וכן מאמר באנגלית על בתי כנסת בסגנון מבצר אשר שימש להגנת תושבים במלחמת גאורגיה.
↑  מעשה רוקח, תולדות המחבר, דף ה', בעריכת הלל וינד, ירושלים תשט"ו
↑  השומר הצעיר בסוקאל (אתר דורות יהודים, (באנגלית))
↑  הדף על הלמיובה באתר יד ושם (באנגלית). מעשה ההצלה הונצח בסרט "רחוב גבירתנו מספר ארבע" (אנ').
↑  ר' קישורים חיצוניים: תמונות בית הכנסת בעת השואה וכיום
| --- | --- |
בקרת זהויות :  NLI: 987007535546205171  GND: 4717640-4  LCCN: n95018438  NKC: ge240263  SUDOC: 176018530  VIAF: 124493976   WorldCat (עם VIAF): 124493976 
מנזר ברנרדין
הסמל האבוד (סדרת טלוויזיה)

| --- | --- |

 מבוסס על:  "הסמל האבוד" מאת דן בראון
 סוגה:  מסתורין, הרפתקאות, דרמה
 יוצרים:  Dan Dworkin, Jay Beattie 
 שחקנים:  אשלי צוקרמן (רוברט לנגדון)  ריק גונזלז  סומיילי מונטנו  אדי איזרד  בו נאפ  ולורי קרי 
 ארץ מקור:  ארצות הברית 
 שפות:  אנגלית
 מספר עונות:  1 
 מספר פרקים:  10
 הפקה
 חברת הפקה:  Imagine Television Studios CBS Studios Universal Television Studios
 אתר צילומים:  טורונטו 
 אורך פרק:  45 דק' 
 שידור
 רשת שידור:  Peacock 
 פורמט (תמונה):  1080i (HDTV)
 תקופת שידור מקורית:  16 בספטמבר 2021 – 18 בנובמבר 2021 
 קישורים חיצוניים
 דף התוכנית ב-IMDb
 
הסמל האבוד (באנגלית: The Lost Symbol) היא מיני-סדרה אמריקאית, מסוגת הרפתקאות ופעולה, המבוססת על רומן בעל אותו שם משנת 2009 מאת דן בראון. הסדרה מציגה את אשלי צוקרמן בתפקיד רוברט לנגדון, בהפקת שירות הזרמת המדיה Peacock בשיתוף פעולה עם אולפני יוניברסל ו-CBS. רון הווארד ובריאן גרייזר שהפיקו את טרילוגיית הסרטים על רוברט לנגדון בכיכובו של טום הנקס, היו שותפים כמפיקים בפועל של הסדרה. פרק הבכורה שודר ב-16 בספטמבר 2021 והסדרה כוללת 10 פרקים.
הסדרה ספגה ביקורות רעות לרוב, עם דירוג 55% באתר עגבניות רקובות וציון ממוצע של 6.6/10, על בסיס 11 ביקורות. רוב המבקרים קטלו את הכתיבה והתסריט הירוד, הקצב האיטי ופספוס הפוטנציאל האדיר של החומר שעליו התבססה הסדרה שהציג עלילה מבטיחה וקצב אירועים מהיר, אך בפועל הסדרה התגלתה כאכזבה למעריצי דן בראון.
בינואר 2022, הסדרה בוטלה לאחר עונה אחת.
עלילה

העלילה סובבת סביב רוברט לנגדון צעיר, שנשכר על ידי הסי.איי.איי לפתור מספר חידות קטלניות כאשר המנטור שלו נעלם.
עלילה > פרקי הסדרה

| מס' בסדרה | מס' בעונה | שם הפרק | בימוי | תסריט | תאריך שידור מקורי | רייטינג |
| --- | --- | --- | --- | --- | --- | --- |
| 1 | 1 | "As Above, So Below"    | 16 בספטמבר 2021 |  ? |  |  |
| 2 | 2 | "The Araf"    | 23 בספטמבר 2021 |  ? |  |  |
| 3 | 3 | "Murmuration"    | 30 בספטמבר 2021 |  ? |  |  |
| 4 | 4     | 7 באוקטובר 2021 |  ? |  |  |  |
| 5 | 5     | 14 באוקטובר 2021 |  ? |  |  |  |
| 6 | 6     | 21 באוקטובר 2021 |  ? |  |  |  |
| 7 | 7     | 28 באוקטובר 2021 |  ? |  |  |  |
| 8 | 8     | 4 בנובמבר 2021 |  ? |  |  |  |
| 9 | 9     | 11 בנובמבר 2021 |  ? |  |  |  |
| 10 | 10     | 18 בנובמבר 2021 |  ? |  |  |  |
שחקנים ודמויות

אשלי צוקרמן בתפקיד רוברט לנגדון
ולורי קארי בתפקיד קתרין סולומון
אדי איזרד בתפקיד פיטר סולומון
סומיילי מונטנו בתפקיד סאטו, מנהל מערכת ההפעלה
ריק גונזלס בתפקיד נונז, שוטר במדים בגבעת הקפיטול
בו נאפ בתפקיד מלאך
ראול באהנג'ה
סמי רוטיבי בתפקיד סוכן אדאמו
קינן ג'וליף בתפקיד זכרי סולומון
הפקה > פיתוח

במקור הסדרה תוכננה כסרט בכיכובו של טום הנקס בתפקיד רוברט לנגדון עם רון הווארד כמפיק ובמאי עבור סרטי קולומביה יחד עם מפיקי הזיכיון בריאן גרייזר וג'ון קאלי. בין 2010 ל-2013 שכרו אולפני סוני בסופו של דבר שלושה תסריטאים לפרויקט: סטיבן נייט, דן בראון ודני סטרונג. ביולי 2013, Sony Pictures הודיעו כי במקום זאת יעבדו לקולנוע את "התופת" והוא הופץ לבתי הקולנוע ב-14 באוקטובר 2016.
ביוני 2019, הוכרז כי הפרויקט יעובד כסדרת טלוויזיה בשם Langdon. הסדרה תשמש כפריקוול לסדרת הסרטים, כאשר דן דבורקין וג'יי ביטי ישמשו כיוצרים משותפים ומפיקים בכירים. דן בראון, רון האוורד, בריאן גרייזר, פרנסי קאלפו, סאמי פאלוויי ואנה קולפ ישמשו כמפיקים בכירים נוספים. הסדרה תהיה הפקה משותפת בין אולפני Imagine Entertainment, אולפני CBS ואולפני הטלוויזיה של סרטי יוניברסל והוזמנה לשידור ברשת NBC. במרץ 2021 נודע כי הסדרה תשודר ב-Peacock. השם החדש של הסדרה, הסמל האבוד, נחשף ב-17 במאי 2021, עם חשיפת קדימון ראשון לסדרה. את הפרק הראשון ביים דן טרכטנברג, שהוא גם מפיק בכיר בסדרה. באוגוסט 2021 יצא קדימון שני ונודע שפרק הבכורה ישודר ב-16 בספטמבר 2021.
הפקה > ליהוק

במרץ 2020 נודע כי אשלי צוקרמן לוהק לגלם את רוברט לנגדון הצעיר. ביוני 2020 נודע כי ולורי קארי ואדי איזרד לוהקו לתפקיד קתרין ופיטר סולומון. כמה ימים לאחר מכן הוכרזו חברי צוות נוספים, כמו סמאלי מונטאנו בתפקיד סאטו, מנהל מערכת ההפעלה, ריק גונזלס בתפקיד נונז, שוטר במדים בגבעת הקפיטול ובו נאפ כמלאך, שרודף את לנגדון במסגרת משימה מסוכנת וקשה. ביוני 2021 לוהקו לתפקידים משניים ראול בהאנג'ה, סמי רוטיבי וקינן ג'וליף.
הפקה > צילומים

הצילומים העיקריים לסדרה החלו ב-14 ביוני 2021 בטורונטו, אונטריו.
שידור

פרק הבכורה של הסדרה שודר ב-16 בספטמבר 2021 בשרתי Peacock.
הערות שוליים

↑  Ray, Alyssa (2 באוגוסט 2021). "Dan Brown's The Lost Symbol Teases Premiere Date in Epic Puzzle". E! Online. נבדק ב-2 באוגוסט 2021. {{cite web}}:  (עזרה)
↑  Andreeva, Nellie (24 בינואר 2022). "'Dan Brown's The Lost Symbol' Canceled By Peacock After One Season". Deadline Hollywood. ארכיון מ-24 בינואר 2022. נבדק ב-24 בינואר 2022. {{cite web}}:  (עזרה)
↑  Andreeva, Nellie (5 ביוני 2019). "NBC Nabs Robert Langdon Drama Based On Dan Brown's 'The Lost Symbol' From Imagine With Big Commitment". Deadline Hollywood. נבדק ב-12 בספטמבר 2019. {{cite web}}:  (עזרה)
↑  Fleming, Michael (20 באפריל 2009). "Columbia moves on 'Symbol'". Variety.com. נבדק ב-1 בספטמבר 2009. {{cite news}}:  (עזרה)
↑  "The Mystery of Dan Brown". The Guardian. London. בספטמבר 2009. נבדק ב-22 בספטמבר 2009. {{cite news}}:  (עזרה)
↑  Siegel, Tatiana (3 בפברואר 2010). "Columbia finds 'Symbol'; Knight to adapt third book in 'Da Vinci Code' series". Variety. Reed Business Information. נבדק ב-4 בפברואר 2010. {{cite news}}:  (עזרה)
↑  Fernandez, Jay A.; Kit, Borys (20 בדצמבר 2010). "EXCLUSIVE: Dan Brown Taking Over 'Lost Symbol' Screenplay". The Hollywood Reporter. אורכב מ-המקור ב-14 בנובמבר 2014. נבדק ב-21 בנובמבר 2015. {{cite news}}:  (עזרה)
↑  Kilday, Gregg (9 באוקטובר 2014). "Tom Hanks' 'Inferno' Shifts Opening to 2016". The Hollywood Reporter. נבדק ב-12 בספטמבר 2019. {{cite web}}:  (עזרה)
↑  The Deadline Team (16 ביולי 2013). "Tom Hanks And Ron Howard To Return For Next Dan Brown Movie 'Inferno'; Sony Sets December 2015 Release Date". Deadline Hollywood. נבדק ב-16 ביולי 2013. {{cite web}}:  (עזרה)
↑  Del Rosario, Alexandra (17 במאי 2021). "'Dan Brown's The Lost Symbol' Trailer: Ashley Zukerman Embarks On Trail Of Mysteries, Riddles In Peacock Drama". Deadline Hollywood. נבדק ב-17 במאי 2021. {{cite web}}:  (עזרה)
↑  Andreeva, Nellie (2 במרץ 2020). "'Langdon': Ashley Zukerman To Play Famed Symbologist In NBC Pilot Based On Dan Brown's 'Lost Symbol'". Deadline Hollywood (באנגלית אמריקאית). נבדק ב-2 במרץ 2020. {{cite web}}:  (עזרה)
↑  Andreeva, Nellie (23 ביוני 2020). "'Langdon': Valorie Curry & Eddie Izzard Cast In NBC Pilot Based On Dan Brown's 'Lost Symbol'". Deadline Hollywood (באנגלית אמריקאית). נבדק ב-19 באוגוסט 2020. {{cite web}}:  (עזרה)
↑  Petski, Denise (26 ביוני 2020). "'Langdon': Sumalee Montano, Rick Gonzalez & Beau Knapp Cast In NBC Pilot Based On Dan Brown's 'Lost Symbol'". Deadline Hollywood (באנגלית אמריקאית). נבדק ב-19 באוגוסט 2020. {{cite web}}:  (עזרה)
↑  Del Rosario, Alexandra (24 ביוני 2021). "'Dan Brown's The Lost Symbol': Raoul Bhaneja, Sammi Rotibi & Keenan Jolliff Join Peacock Drama Series As Recurring". Deadline Hollywood. נבדק ב-24 ביוני 2021. {{cite web}}:  (עזרה)
↑  "Current Productions | IATSE 873". IATSE 873. אורכב מ-המקור ב-30 באוגוסט 2021. נבדק ב-30 באוגוסט 2021. {{cite web}}:  (עזרה)
↑  Ray, Alyssa (2 באוגוסט 2021). "Dan Brown's The Lost Symbol Teases Premiere Date in Epic Puzzle". E! Online. נבדק ב-2 באוגוסט 2021. {{cite web}}:  (עזרה)
רונברג טורט

| --- | --- |

 
 מאכלים
 סוג:  טארט 
 על שם:  לודוויג רונברג 
 מוצא:  פינלנד 
 ממציא:  לודוויג רונברג 
 מרכיבים עיקריים:  ערק (משקה מזרח אסייתי), רום, שקד מצוי 
 
רונברג טורטים מוצעים למכירה
רונברג טורט (בפינית: Runebergintorttu; בשוודית: Runebergstårta) הוא טורט פיני בטעם שקדים וארק (אנ') (שהוא איננו ערק) או בטעם רום ומשקלו כ-100 גרם. בדרך כלל יש ריבת פטל מוקפת בטבעת של הציפוי מעל.
מקור

הטורט קרוי על שמו של המשורר הפיני יוהאן לודוויג רונברג (1804–1877), אשר, על פי האגדה, נהנה באופן קבוע מהטורט שהכינה אשתו, עם פונש לארוחת הבוקר. בדרך כלל אוכלים טורטי רונברג רק בפינלנד וזמינים על פי רוב בחנויות, מתחילת ינואר ועד יום ההולדת של רונברג ב-5 בפברואר; עם זאת, פורבו, שבה התגורר רונברג במשך רוב חייו, היא יוצאת דופן, שכן בחלק מבתי הקפה שלה זמינים טורטים בכל יום בשנה.
היסטוריה

אגדה פופולרית מספרת שאשתו של רונברג, פרדריקה רונברג (אנ'), הכינה את הקינוח. בספר המתכונים שלה משנות ה-50 יש מתכון לטורט, שלדעתה הוא וריאציה של מתכון קודם של הקונדיטור לארס אסטניוס מפורבו.
בתרבות נפוצה

ב"חוויה משנה אישה", הפרק השלישי של העונה ה-21 של סדרת איש משפחה, מוזכר הרונברג טורט ואפילו פיטר גריפין מסביר שהוא נקרא על שמו של יוהאן לודוויג רונברג.
הערות שוליים

↑  Maino, Caroline (5 בפברואר 2018). "Runebergstårta". www.kultursmakarna.se. Kultursmakarna. נבדק ב-27 בינואר 2019. {{cite web}}:  (עזרה)
↑  Runebergintorttu on kostea ja mantelinen (in Finnish)
↑  Rahikainen, Agneta. "Skaldens liv - Familj och familjeintressen". www.runeberg.net. Runebergssällskapet. נבדק ב-27 בינואר 2019. {{cite web}}:  (עזרה)
↑  Runeberg, Fredrika Charlotta Tengström (2003). Receptbok. Helsingfors: Svenska litteratursällskapet i Finland. ISBN 951-583-093-1.
↑  Puljujärvi, Ismo (29 בדצמבר 2022). "Mitä ihmettä? Suosittu amerikkalaissarja vitsailee runebergintortusta". Iltalehti (בפינית). נבדק ב-5 במרץ 2024. {{cite web}}:  (עזרה)
↑  Huttunen, Otso (6 בינואר 2023). "Suomalainen perinneherkku ilmestyi yllättäen ruutuun yhdysvaltalaisessa hittisarjassa". Ilta-Sanomat (בפינית). נבדק ב-5 במרץ 2024. {{cite web}}:  (עזרה)
המתכון המקורי של פרדריקה רונברג משנות ה-50 של המאה ה-20 ל"Runebergsbakelse"
ספר לי את הסודות שלך

| --- | --- |
 שחקנים:  לילי רייב  אליוט פלטשר  זאווייר סמואל  Stella Baker  אשלי מדקווי  האמיש לינקלייטר  אנריקה מרסיאנו  איימי ברנמאן  צ'ייס סטוקס 
 ארץ מקור:  ארצות הברית 
 שפות:  אנגלית 
 שידור
 רשת שידור:  TNT 
 תקופת שידור מקורית:  19 בפברואר 2021
 קישורים חיצוניים
 דף התוכנית ב-IMDb
 
ספר לי את הסודות שלך (באנגלית: Tell Me Your Secrets) היא סדרת דרמת-מתח אמריקאית שנוצרה על ידי הרייט וורנר, אשר הוקרנה בשירות הזרמת המדיה פריים וידאו ב-19 בפברואר 2021. הסדרה נכתבה גם על ידי וורנר שהפיקה לצד ברונה פפנדריה וקייסי האבר.
עלילה

הסדרה עוקבת אחר "שלישיית דמויות, שלכל אחת עבר מסתורי ומטריד: אמה (שנודעה בעבר בשם קארן מילר) היא אישה שהסתכלה פעם בעיניו של רוצח מסוכן, ג'ון הוא אנס סדרתי לשעבר שנואש למצוא גאולה, ומרי היא אם אבלה האובססיבית למצוא את בתה הנעדרת. ככל שכל אחד מהם נדחק לקצה, האמת על העבר והמניעים שלו הולכת ונעשית עכורה יותר, ומטשטשת את הקווים בין הקורבן והפושע."
שחקנים ודמויות > תפקיד ראשי

לילי רייב – אמה הול
איימי ברנמאן – מרי בארלו
האמיש לינקלייטר – ג'ון טיילר
אנריקה מרסיאנו – פיטר גילורי
קיארה אורליה – רוז לורד
אשלי מדקוויי – ליסה גילורי
בראיינט טארדי – ג'יי אבלארד
אליוט פלטשר – ג'ייק בארלו
זאווייר סמואל – קיט פארקר
סטלה בייקר – תרזה בארלו
שחקנים ודמויות > תפקיד משנה

מארקי ריצ'רדסון – טום ג'ונסטון
קתרין וויליס – דיאנה לורד
ריצ'רד תומאס – בודי לורד
אמירי קראצ'פילד – ג'ס קיירנס
צ'ארלס אסטן – סול בארלו
צ'ייס סטוקס – אדם
הפקה

ב-24 ביולי 2017, TNT הזמינה מההפקה פרק פיילוט שנקרא אז "Deadlier Than the Male". הפרק היה אחד משני פיילוטים ש-TNT הזמינה.
ב-15 בפברואר 2018, פורסם ש-TNT נתנה אישור להפקת סדרה שתיצור ותכתוב הארייט וורנר. על פי הדיווחים, הזמנת הסדרה הייתה לעונה ראשונה בה וורנר גם תפיק בפועל לצד ברונה פפנדריה וקייסי האוור. ג'ון פולסון ביים את הסדרה ומשמש גם כמפיק בפועל. חברות ההפקה המעורבות בסדרה כוללות Made Up Stories ו-Studio T. ב-18 ביוני 2018, פורסם שהסדרה תשווק בשם "ספר לי את הסודות שלך".
ביוני 2020, הוכרז שהסדרה לא תשודר ב-TNT והיא בוטלה. עם זאת, בסוף אוקטובר 2020, פריים וידאו הודיעה על רכישת הסדרה שעתידה לעלות לשידור ב-2021. ב-27 בינואר 2021, פורסם שהסדרה תעלה לאקרנים ב-19 בפברואר 2021.
הפקה > ליהוק

לצד הכרזת הסדרה הראשונית, דווח כי לילי רייב, איימי ברנמאן, האמיש לינקלייטר, אנריקה מרצ'יאנו, קיארה אורליה, אשלי מדקוויי ובראיינט טארדי לוהקו לתפקידים בסדרה. ביוני 2018, דווח כי זאווייר סמואל וסטלה בייקר לוהקו לתפקידים ראשיים וכי מארק ריצ'רדסון יופיע בתפקיד חוזר. ביולי 2018, פורסם כי קתרין וויליס וצ'ארלס אסטן לוהקו לתפקידים חוזרים.
הפקה > צילומים

הצילום העיקרי של הסדרה התקיים באמצע 2018 בניו אורלינס, לואיזיאנה.
הערות שוליים

↑  Del Rosario, Alexandra (27 בינואר 2021). "'Tell Me Your Secrets': Amazon Drops Premiere Date & Trailer For Thriller Drama Series". Deadline Hollywood. נבדק ב-27 בינואר 2021. {{cite web}}:  (עזרה)
↑  Andreeva, Nellie (15 בפברואר 2018). "Deadlier Than The Male Thriller Drama Starring Lily Rabe Gets TNT Series Order". Deadline Hollywood. נבדק ב-27 בפברואר 2018. {{cite web}}:  (עזרה)
↑  Andreeva, Nellie (24 ביולי 2017). "Lily Rabe & Enrique Murciano to Star in TNT Pilot Deadlier Than the Male". Deadline Hollywood. נבדק ב-27 בפברואר 2018. {{cite web}}:  (עזרה)
↑  Otterson, Joe (15 בפברואר 2018). "Deadlier Than the Male Starring Lily Rabe Ordered to Series at TNT". Variety. נבדק ב-27 בפברואר 2018. {{cite web}}:  (עזרה)
↑  Goldberg, Lesley (15 בפברואר 2018). "Deadlier Than the Male, Starring Lily Rabe, Nabs TNT Series Order". The Hollywood Reporter (באנגלית). נבדק ב-27 בפברואר 2018. {{cite web}}:  (עזרה)
↑  Malone, Michael (15 בפברואר 2018). "TNT Greenlights Thriller Deadlier Than the Male". Broadcasting & Cable (באנגלית). נבדק ב-27 בפברואר 2018. {{cite web}}:  (עזרה)
↑  "TNT Greenlights Deadlier Than the Male (WT)". Turner (באנגלית). 23 בפברואר 2018. נבדק ב-27 בפברואר 2018. {{cite web}}:  (עזרה)
↑  Petski, Denise (18 ביוני 2018). "Tell Me Your Secrets: Xavier Samuel Cast As Series Regular In TNT Thriller Drama". Deadline Hollywood. נבדק ב-18 ביוני 2018. {{cite web}}:  (עזרה)
↑  Petski, Denise (26 ביוני 2018). "'Tell Me Your Secrets': Stella Baker Cast As Series Regular In TNT Thriller Drama". Deadline Hollywood. נבדק ב-26 ביוני 2018. {{cite news}}:  (עזרה)
↑  Petski, Denise (29 ביוני 2018). "Alanna Ubach Joins FX's 'Snowfall'; Marque Richardson In TNT's 'Tell Me Your Secrets'". Deadline Hollywood. נבדק ב-29 ביוני 2018. {{cite web}}:  (עזרה)
↑  Petski, Denise (9 ביולי 2018). "Kat Willis Joins 'Tell Me Your Secrets'; Grace Song In 'Kidding'". Deadline Hollywood. נבדק ב-9 ביולי 2018. {{cite web}}:  (עזרה)
↑  Swift, Andy (9 ביולי 2018). "Nashville's Charles Esten Joins TNT Thriller Tell Me Your Secrets". TVLine. נבדק ב-9 ביולי 2018. {{cite web}}:  (עזרה)
↑  Scott, Mike (16 בפברואר 2018). "TNT gives Deadlier Than the Male a season order; filming set for New Orleans". NOLA. נבדק ב-27 בפברואר 2018. {{cite web}}:  (עזרה)
טרנר והוץ' (סדרת טלוויזיה)

| --- | --- |

סמליל הסדרה
 מבוסס על:  "טרנר והוץ'" מאת דניס שריאק, מייקל בלודגט, דניאל פטרי ג'וניור, ג'ים קאש וג'ק אפס ג'וניור
 סוגה:  קומדיה פעולה
 יוצרים:  מאט ניקס
 כותבים:  מאט ניקס
 שחקנים:  ג'וש פק לינדסי פונסקה קארה פיטרסון ונסה לנגיס אנתוני רוביבר ברנדון ג'יי מקלארן ג'רמי מגווייר
 ארץ מקור:  ארצות הברית ארצות הברית
 שפות:  אנגלית
 מספר עונות:  1 
 מספר פרקים:  12 
 הפקה
 מפיקים בפועל:  מאט ניקס מק-גי מייקל הורוביץ רוברט דנקן מקניל מרי ויולה
 חברת הפקה:  20th Television ABC Signature Ostrich Productions
 הפצה:  Disney Platform Distribution
 אורך פרק:  60 דקות
 שידור
 רשת שידור:  דיסני+
 תקופת שידור מקורית:  21 ביולי 2021 – הווה
 קישורים חיצוניים
 דף התוכנית ב-IMDb
 
טרנר והוץ' (באנגלית: Turner & Hooch) היא סדרת קומדיה אמריקאית, המבוססת על סרט באותו השם משנת 1989. הסדרה, שנוצרה ונכתבה על ידי המפיק בפועל מאט ניקס, משמשת כסדרת המשך לסרט, והיא מופקת בשיתוף פעולה בין חברות ההפקה "20th Television" ו-"ABC Signature", בכיכובם של ג'וש פק, לינדסי פונסקה, קארה פיטרסון, ונסה לנגיס, אנתוני רוביבר, ברנדון ג'יי מקלארן וג'רמי מגווייר.
הסדרה עלתה לשירות הזרמת המדיה "דיסני+" ב-21 ביולי 2021.
תקציר העלילה

המרשל סקוט טרנר ג'וניור נאלץ לעבוד למורת רוחו בשיתוף פעולה עם כלב סורר בשם הוץ', שעבד עם אביו לפניו; אך עם חלוף הזמן, סקוט מגלה שייתכן שהוץ' היה השותף לו הוא נזקק, לאחר שהשניים, יחד עם שאר בני משפחת טרנר, מגלים שייתכן שמותו של סקוט טרנר האב לא היה מקרי.
צוות השחקנים והדמויות > דמויות ראשיות

ג'וש פק – סקוט טרנר ג'וניור, מרשל קפדן ושאפתני; בנו של הבלש סקוט טרנר המנוח, שבסופו של דבר יורש את כלבו הסורר של אביו.
לינדסי פונסקה – לורה טרנר, אחותו של סקוט, המעבירה את הוץ' לחזקתו של סקוט, ומסייעת לו לחקור את מות אביהם.
קארה פיטרסון – ג'סיקה בקסטר, שותפה לעבודה של סקוט, שאישיותה מהווה "ניגוד חד" לאישיותו הקפדנית, ובעלת יכולת אלתור תוך כדי עבודה, שחוש ההומור שלה מרבה להוביל אותה לצרות.
ונסה לנגיס – אריקה מונייר, חובבת כלבים ומאמנת במתקן K-9 השייך לשירות המרשלים של ארצות הברית, שמאוהבת בסקוט ומסכימה להיות אחראית להכשרתו של הוץ'.
אנתוני רוביבר – ג'יימס מנדז, ראש שירות המרשלים של ארצות הברית והבוס של סקוט, שמכבד את סקוט וסולד בתחילה מהוץ', אך מסכים להעניק לו אישור לקבל הכשרה במתקן K-9 לאחר שהוא מסייע בפתרון מקרה.
ברנדון ג'יי מקלארן – חאווייר ווטקינס, מרשל וחייל קומנדו ימי לשעבר, המפתח חיבה להוץ' למרות היותו חובב חתולים. אחד מהמרשלים המנוסים ביותר במשרד, המתואר כאדם "קריר, חידתי וקצת משונה ".
ג'רמי מגווייר – מתיו גרלנד, חובב כלבים ואחיינו של סקוט, שמתלהב מנוכחותו של הוץ' לאחר שסקוט יורש אותו.
צוות השחקנים והדמויות > דמויות משניות

בקה טובין – ברוק, בת זוגו לשעבר של סקוט ותובעת שמנצלת את מעמדה כבת למשפחה אמידה של עורכי דין חזקים, שמייצגת את "כל מה שסקוט חושב שהוא רוצה מהחיים".
מאט המילטון – טרנט האבלוק, סגנו הבכיר ושונא הכלבים של סקוט, שמקבל את כל התהילה ואת כל המקרים הגדולים.
פול קמפבל – גריידי גרלנד, בעלה לשעבר של לורה טרנר ואביו של מתיו, ושוטר בעל כוונות טובה שהגיע לשיאו בתיכון, שחולק יותר במשותף עם ילדו בן השמונה מאשר עם אשתו לשעבר.
כריסטינה רוזאטו – אוליביה, ארוסתו של חאווייר ווטקינס ושוטרת במחוז אוקלנד. אישה חמה, רצינית ונלהבת - לכאורה ההפך הגמור מארוסה החידתי.
רג'ינלד ולג'ונסון – דייב סאטון, בלש משטרתי לשעבר וכיום ראש עיריית ברוש ביץ'.
הפקה > פיתוח

בשנת 1990, פיתחה חברת ההפקות "Touchstone Television" פיילוט טלוויזיוני שהתבסס על הסרט "טרנר והוץ'", שהופקה על ידי חברת-האם שלה "Touchstone Pictures"; לפיילוט לוהקו תומאס פ. וילסון לגילום דמותו של סקוט טרנר והכלב ביסלי הכלב, ששב לגלם את דמותו של הוץ' מהסרט. עם זאת, לא הוזמנה סדרה מלאה, והפיילוט שודר כחלק מ"העולם המופלא של דיסני" ביולי 1990. בדצמבר 2019, הוכרז על פיתוח אתחול טלוויזיני לסרט על ידי היוצר והתסריטאי מאט ניקס, עבור שירות הזרמת המדיה "דיסני+ ולסדרה הוזמנו 12 פרקים; עוד דווח שהמפיק ג'וש לוי ייקח חלק בהפקת הסדרה. בינואר 2021, נמסר כי מק-גי יהיה אמון על בימוי פרק הפיילוט, במקביל להיותו מפיק בפועל.